open-index/open-wikipedia-markdown huggingface dataset:
Masjid Permatang Damar Laut

**Masjid Permatang Damar Laut** merupakan sebuah masjid di Daerah Barat Daya, Pulau Pinang. Negeri Pulau Pinang terbahagi kepada enam daerah pentadbiran agama.
Pantai Klebang

**Pantai Klebang** atau Klebang Besar terletak di Melaka. Tempat yang berhampiran ialah  Tanjung Keling dan Batu Berendam. Pantai ini mengadap Selat Melaka dan mempunyai pantai yang menarik untuk dikunjungi.Pantai Klebang ialah destinasi yang menakjubkan yang terkenal dengan pasir bersih dan matahari terbenam yang mempesonakan. Sesuai untuk keluar bersama keluarga atau berjalan-jalan romantis, pantai menawarkan pelbagai aktiviti, termasuk bola tampar pantai dan sukan air. Jangan lupa melawat gerai makanan tempatan yang menyajikan makanan laut yang lazat dan makanan ringan tradisional. Sama ada anda ingin berehat di tepi pantai atau melibatkan diri dalam aktiviti yang menyeronokkan, Pantai Klebang mesti dikunjungi sepanjang penginapan anda.

## Lihat juga
* Pelancongan di Melaka

## Penginapan Berhampiran
# INDAH Kembara Apartment & Hostel Melaka 
# Homestay Melaka
Al-Quran Mushaf Nur Fatimah

Al-Quran Mushaf Nur Fatimah merupakan satu usaha muslimat untuk dunia bagi menghasilkan manuskrip al-Quran beriluminasi penuh. Ia adalah usaha penyalinan mushaf al-Quran beriluminasi penuh pertama di dunia oleh kaum muslimat. 

Projek Al-Quran Mushaf Nur Fatimah telah selamat dirasmikan pelancarannya oleh D.Y.M.M. Seri Paduka Baginda Raja Permaisuri Agong yang ke-11 pada 28 Muharram 1412 H bersamaan 3hb. Mei 2000 bertempat di Pusat Pembinaan Manuskrip Al-Quran Mushaf Malaysia dan Galeri Riyadh Fannil Islam, Bukit Rahman Putra, Sungai Buloh, Selangor. 

Projek ini juga telah mendapat pengiktirafan bukan sahaja dari dalam negara, malah negara luar juga turut memperakui usaha murni ini. Ia telah menerima anugerah sebagai satu usaha meninggikan tamadun seni Islam oleh wanita melalui pengembangan seni mushaf sempena Pameran Al-Quran Antarabangsa kali ke-8 yang diadakan di Tehran, Iran pada Disember 2000.

## Keistimewaan

* Al-Quran Mushaf Nur Fatimah dihasilkan melalui penggemblengan tenaga dan kepakaran kaum wanita sepenuhnya. Ia merangkumi usaha-usaha pentadbiran, penyelidikan, penyalinan ayat-ayat, pewarnaan, penghasilan motif dan reka bentuk, penggunaan komputer serta perkara-perkara lain yang berkaitan dengannya. 
* Penyalinan mushaf al-Quran beriluminasi penuh secara rasmi dan profesional oleh muslimat menempa sejarah dunia. 
* Reka bentuk dan hiasan Al-Quran Mushaf Nur Fatimah ini diambil daripada pokok-pokok ubatan, rempah ratus dan senibina- senibina Islam di seluruh dunia. 
* Penyelidikan yang dijalankan berdasarkan pokok-pokok ubatan dan rempah ratus dari seluruh dunia Islam ini akan memberi manfaat yang besar kepada umat Islam khususnya dalam aspek perubatan. 
* Terjemahan ayat-ayat al-Quran serta hadith-hadith Qudsi dan Nabawi yang berkaitan dengan wanita turut dilampirkan di halaman akhir Al-Quran Mushaf Nur Fatimah. 
* Keterangan mengenai terjemahan ayat-ayat al-Quran akan diklasifikasikan kepada beberapa kategori seperti tauhid, sosial, politik, pendidikan, ekonomi dan sebagainya. 
* Al-Quran Mushaf Nur Fatimah ditampilkan dalam bentuk yang indah dan memudahkan umat Islam membuat rujukan dan panduan.

## Pautan luar

*Penerangan mengenai projek Al-Quran Mushaf Malaysia
Sultan Muhammad Shah dari Brunei

**Sultan Muhammad Shah** () merupakan Sultan Brunei yang pertama dan memerintah Brunei dari tahun 1363 hingga tahun 1402. 

Baginda merupakan pemerintah Brunei pertama yang memeluk ugama Islam pada tahun 1363 melalui perkahwinan dengan puteri raja Bakhei dari Johor. Sebelum memeluk agama Islam, baginda dikenali sebagai **[[Awangku]] Alak Betatar**.

## Kehidupan

Kehidupan awal Muhammad Shah tidak diketahui 

Kesultanan Brunei saat ini dibentuk oleh Muhammad Shah, dengan bantuan saudara-saudaranya Awang Pateh Berbai (juga dikenal sebagai Ahmad dari Brunei, Sultan kedua Brunei) dan Awang Semaun. 

Ia memerintah dari tahun 1368 sampai kematiannya pada tahun 1402. 

Ia memerintah sebagai Raja Awang Alak Betatar sampai awal 1360-an, di mana ia masuk Islam untuk menikahi putri Raja Temasik (Singapura Tua, yang dikenal sebagai Johor saat itu di Brunei).

Muhammad Shah meninggal pada tahun 1402, dan digantikan oleh Sultan Abdul Majid ibni Hassan.

Tidak jelas siapa yang dinikahi Muhammad Shah, tetapi dilaporkan sebagai putri Iskandar Shah, atau putri Sang Nila Utama, keduanya dari Keluarga Sang Sapurba.

Tercatat bahwa Muhammad Shah mendirikan Kesultanan. Dia mengirim misi ke Cina pada tahun 1371; Ming Shih (Buku 325), sebuah buku referensi Cina kontemporer, mencatat bahwa Raja Brunei pada tahun 1370 adalah Ma-ho-mo-sa. Sejarawan lokal Brunei menganggap ini untuk merujuk pada "Muhammad Shah" Sultan Islam pertama Brunei, namun yang lain menganggapnya sebagai "Mahmud Shah". 

Sudut pandang lain adalah bahwa Ma-ho-mo-sa dapat diucapkan sebagai "Maha Moksha", yang berarti Keabadian Agung, nama Buddhis; ini sesuai dengan catatan Cina penggantinya juga memiliki nama Buddhis.

Putrinya, Putri Ratna Dewi, diduga menikah dengan seorang imigran Tionghoa bernama Ong Sum Ping juga bernama Ong Sum Ping yang memulai sebuah stasiun perdagangan di Mumiang di Sungai Kinabatangan. 

Untuk ini ia dianugerahi gelar bangsawan Pengiran Maharaja Lela dan terpilih sebagai Kepala Kinabatangan.

Ada bukti bahwa ada kehadiran Islam di wilayah Brunei saat ini sebelum Kesultanan saat ini - ada bukti bahwa ada juga dinasti Muslim yang sudah ada sebelumnya di daerah tersebut.
Sultan Abdul Majid Hasan

**Sultan Abdul Majid Hasan** () merupakan salah seorang Senarai Sultan Brunei Sultan Brunei yang memerintah dari 1402 sehingga 1408. 

Walaupun tidak disebut langsung dalam Salasilah Raja-Raja Brunei, ada dicatatkan dalam riwayat China bahawa pada tahun 1406, baginda menghantar utusan ke China. Orang Cina menyebut baginda dengan gelaran **Ma-na-je-ka-na**. Pada tahun 1408, baginda berangkat ke China dan mangkat di sana ketika berusia 28 tahun. Baginda meninggalkan seorang putera bernama Xiawang (遐旺, bererti Raja Kecil) yang berusia 4 tahun. Oleh kerana tidak tersenarai di dalam Salasilah Raja-Raja Brunei, maka Sultan Brunei ke 2 yang di dalam catatan sejarah Kerajaan Brunei pada masa itu ialah Sultan Ahmad, adinda Sultan Muhammad Shah.
Sungai Kesang

**Sungai Kesang** ialah sebatang sungai di sempadan negeri Melaka dan Johor. Sungai ini menjadi garis sempadan antara negeri Johor dengan Melaka bersama dengan Sungai Chohong.
Kampung Gelam, Melaka

Kampong Gelam terletak di Tanjung Keling.

Di sini terdapat Pusat kegiatan Guru Kampong Gelam.

Pusat Kegiatan Guru (05) Kg Gelam
d/a SK Kampong Gelam
76400 Tanjong Keling Melaka
Telefon : 06 - 3510 319
Fax : 06 - 3514 631

## Lihat Juga

* Masjid Kampung Gelam - Masjid as-Sabirin
* Terdapat dua jenis sekolah iaitu Sekolah Menengah Kampong Gelam dan Sekolah Kebangsaan Kampong Gelam
* Terdapat juga Sekolah Menengah Kebangsaan Sri Tanjong

Terdapat pelbagai taman yang berada di Kampong Gelam iaitu 
Taman Tanjung Jaya,Taman Sri Gelam dan Taman Sri Tanjung.
Sultan Ahmad dari Brunei

**Sultan Ahmad** ialah Sultan Brunei ke-2 menurut urutan **Salasilah Raja-Raja Brunei**, memerintah dari tahun 1408 hingga tahun 1425. 

Baginda merupakan adinda kepada Sultan Muhammad Shah. Pada tahun 1408, baginda menaiki takhta kerajaan. 

Sebelum memeluk agama Islam bersama-sama dengan adikanda baginda, baginda dikenali sebagai **[[Patih|Pateh]] Berbai**. 

Baginda merupakan Pengiran Bendahara pertama bagi Brunei dan juga yang mengasaskan nama "Brunei" yang berasal daripada perkataan "Barunah". 

Baginda berkahwin dengan adik Ong Sum Ping dan menjadi mertua Sultan Sharif Ali. Baginda pernah menjadi ketua utusan Brunei ke China. Baginda mangkat pada tahun 1425 dan diganti oleh Sharif Ali.
Sultan Sharif Ali

Sultan Sharif **Ali ibni** Sharif **Ajlan** bin Sharīf Rumaitsah bin Sharīf Muḥammad Abu Numai Al-Awwal Al-Akbar Al-Hasani (; terkenal dengan nama **Sultan Barakat**) ialah Sultan Brunei keempat yang memerintah dari tahun 1425 sehingga 1432. 

Baginda mewariskan *Pedang Si Bongkok* dan *Panji-Panji Brunei*.  Baginda seorang yang warak dan pernah diceritakan baginda yang membina sebuah masjid pertama di Brunei, dan baginda sendiri pernah membaca khutbah sembahyang Jumaat. Jasa baginda juga ketara yang mana baginda merupakan sultan yang memulakan pembinaan **Kota Batu** serta menitikberatkan hukum Islam di Brunei. Dengan kegemilangan dan berkembang giat ajaran syiar Islam, maka baginda menambah nama Brunei dengan perkataan *Darussalam,* yang membawa maksud **Negeri Yang Aman Sentosa**. Baginda dikatakan berasal dari Taif dan berketurunan daripada Rasulullah Sallallahu 'Alaihi wa Sallam.
Sultan Sulaiman dari Brunei

**Sultan Sulaiman ibni Sultan Sharif Ali II ibni Sharif Ajlan al-Akbar al-Hasani** (}}), ialah Sultan Brunei ke 06 menurut urutan Salasilah Raja-Raja Brunei, memerintah dari 1432 hingga 1485. 

Sepanjang pemerintahan baginda, baginda meneruskan usaha Sultan Sharif Ali dengan menyambung usaha membina Kota Batu dan juga meluaskan penyebaran agama Islam. Baginda terkenal dengan nama **Adipati Agong** atau **Sang Aji Brunei**. Pada tahun 1485, baginda turun takhta dan menyerahkan kuasa kerajaan kepada anakandanya ialah Sultan Bolkiah Shah Alam I. Dengan penurunan dari takhta ini, baginda memerupakan bekas sultan Brunei yang pertama diberi gelaran Paduka Seri Begawan Sultan, Pada tahun 1513 baginda mangkat.

## 

##
Sultan Saiful Rizal

**Sultan Saiful Rizal** (سيفول ريزالنور العالم) atau **(Saiful Rijal)** merupakan Senarai Sultan Brunei/ Sultan Brunei ke 7 memerintah dari tahun 1533 sehingga tahun 1581.
	
Baginda berusaha melanjutkan penyebaran Islam ke seluruh Pulau Brunei dan Kepulauan Filipina sehingga Brunei terkenal sebagai pusat perkembangan Islam. Baginda pernah berperang dengan pihak Sepanyol yang berpengkalan di Manila. Peperangan ini dinamakan sebagai **Perang Kastila**. Pada tahun 1578, pihak Sepanyol dari Manila menyerang dan menduduki Brunei tetapi selepas lebih 70 hari, berjaya diundurkan oleh **Pengiran Bendahara Sakam** bersama **Orang Kaya Harimau Padang**, 100 orang pahlawan terbilang dan rakyat yang taat setia kepada Sultan. Sewaktu pendudukan Sepanyol di Brunei, Masjid Besar Brunei (Jame Brunei) telah dibakar oleh mereka sebagai usaha untuk menghapuskan syiar Islam dan menggantikannya dengan agama Kristian. Pada zaman baginda, Pengiran Bendahara Sakam merebut isteri anak Pengiran Seri Lela semasa bersanding, setelah itu adat kahwin bertutup muka bagi perempuan dimulakan. 

Baginda mangkat pada tahun 1581, dan diganti oleh Sultan Shah Brunei.
Tanjung Agas

Tanjung Agas ialah sebuah pekan di Daerah Tangkak, Johor, Semenanjung Malaysia. Antara tempat berhampiran ialah  Muar, Parit Bunga, Kesang, Sungai Mati, Bukit Pasir , Simpang Jeram dan Bakri. Semua tempat-tempat ini agak  berhampiran dengan pantai.

## Perniagaan
*	Banhong Furniture Industries Sdn Bhd,No. 3404, Jalan Kesang Batu 6 1/4, Kesang, 84000 Tangkak, Johor
*	Bakti Insani Sdn Bhd,Site Office Bakti Insani S/b, Kampung Kesang Tasek, 84400 Sungai Mati,Tangkak, Johor
*	Gan Khim Teong,No. 3086, Jalan Kesang Batu 6, Kesang, 84000 Tangkak, Johor
*	Gar-Gar Enterprise,No. 4, Jalan Kesang Laut, Kampung Parit Karang, 84000 Tangkak, Johor
*	Garuda Ringgit Sdn Bhd,No. 6, 1st Floor, Jalan Melor 1, Taman Kesang Baru, 84000 Ledang, Johor
*	GITN Sdn Bhd,Makmal Komputer Sekolah Kebangsaan Kesang, Kesang, 84000 Ledang, Johor
*	Hoi Kuan,No. 373, Jalan Kesang Laut, 84000 Ledang, Johor
*	Ismail Bidin,No. 2, Jalan Melor 1, Taman Kesang Baru, 84000 Ledang, Johor
*	Jaafar Ibrahim,No. 4, Jalan Melor 1, Taman Kesang Baru, 84000 Ledang, Johor
*	K L Broadway Sdn Bhd,Jalan Kesang Batu 6 3/4, Kesang, 84000 Ledang, Johor
*	Kenzo Enterprise,392-2, Jalan Kesang Laut, Parit Bunga, 84000 Ledang, Johor
*	Kesang Food Court,1-35, Jalan Kesang, Tanjung Agas, 84000 Ledang, Johor
*	Mahfiz Rusli,KL46, Lrg Sidang Mohd Zan, Kesang Laut, 84000 Tangkak, Johor
*	Othaman Mahmood,No. 43, Jalan Melor, Taman Kesang Baru, 84000 Tangkak, Johor
*	Pasar Mini Hatta,No. 4, Jalan Jaya 1, Taman Kesang Jaya, 84000 Tangkak, Johor
*	Peninsular Landscape & Nursery,No. 2163, Jalan Kesang Batu 2, Parit Bunga, 84000 Tangkak, Johor
*	Poh Brother (Muar) Sdn Bhd,No. 4163, Jalan Kesang Batu 6 1/4, Kesang, 84000 Tangkak, Johor
*	Poh Brothers Co,No. 4163, Jalan Kesang Batu 6 1/4, Kesang, 84000 Ledang, Johor
*	Sungai Subang Sdn Bhd,No. 8, Jalan Melor 1, Taman Kesang Baru, 84000 Ledang, Johor
*	SWT Furniture Trading,No. 8506, Kampung Kesang Tasek, 84400 Sungai Mati, Johor
*	Syarikat Pembangunan Delta Sdn Bhd,Jalan Kesang Batu 6, Kesang, 84000 Ledang, Johor
*	Tang Kim Chong,Jalan Kesang Batu 6 1/4, Kesang, 84000 Ledang, Johor
*	Target Furniture Sdn Bhd,Jalan Kesang Batu 6, 84000 Ledang, Johor
*	Tay Soon Aik,No. 6043, Jalan Kesang Laut, Kesang Laut, 84000 Ledang, Johor
*	Wang Nutrition (M) Sdn Bhd,No. 4, Jalan Kesang Laut, Kampung Parit Karang, 84000 Ledang, Johor
*	Yakin Serba Sdn Bhd,No. 392, Jalan Kesang Laut, 84000 Ledang, Johor
*	Pusat Tuisyen Laman Gemilang, Jalan Garuda, Taman Tun Syed Nasir, 84000 Tangkak Johor
Sultan Bolkiah

**Sultan Bolkiah Shah Alam ibni Almarhum [[Sultan Sulaiman dari Brunei|Sultan Sulaiman]] ibni Almarhum [[Sultan Sharif Ali]] II** ibni Almarhum Sharif *Muiqqaddeom Ajlan al Akbar al-Hasan* atau **Bolkiah** () ialah Sultan Brunei ke-5, memerintah dari 1485 hingga 1524. 

. Pemerintahan baginda dikenali sebagai Era Kegemilangan dan Keemasan bagi Brunei kerana jajahannya ketika itu meliputi ke seluruh Kepulauan Borneo dan Kepulauan Filipina. Baginda juga terus berusaha menyebarkan Islam hingga ke Kepulauan Filipina. Pada tahun 1521, satu rombongan yang diketuai oleh Ferdinand Magellan melawat Brunei, dan antara yang mengikuti rombongan itu ialah **Antonio Pigafetta**. Beliau turut menulis pengalaman beliau sepanjang berada di Brunei yang terkenal dengan kekayaannya yang berlimpah-ruah dan empayarnya yang luas. Baginda suka membawa gendang kebesaran Diraja semasa keberangkatan keluar negeri, terkenal dengan nama Nakhoda Ragam juga terkenal dengan nama Adipati Suluk. Baginda telah mendirikan rumah tangga bersama seorang puteri dari Pulau Segantang Bini bernama Puteri Lela Menchanai (). Baginda telah mangkat pada tahun 1524 sewaktu dalam perjalanan pulang ke Brunei. Diceritakan apabila baginda mangkat, isteri baginda, Lela Menchanai, telah dukacita dan mengambil nyawanya sendiri untuk bersama-sama dengan suaminya. Kisah Lela Menchanai dan Sultan Bolkiah dikisahkan melalui sebuah lagu yang bertajuk Puteri Lela Menchanai**,** hasil karya Syukri Zain, penerima Anugerah Sastera MASTERA 2011. Baginda dan isteri baginda dimakamkan bersebelahan dan makam baginda berdua dikenali sebagai Makam Selarong Bernisan Tiga**,** kerana makam itu mempunyai tiga buah batu nisan; dua untuk Sultan Bolkiah, dan satu lagi untuk isteri baginda, Lela Menchanai. Baginda diganti oleh Sultan Abdul Kahar.

## 

##
Sultan Abdul Kahar

**Sultan Abdul Kahar** [عبد الكهار]  yang dikenali sebagai **Marhum Keramat** merupakan Sultan Brunei ke-6 memerintah dari tahun 1524 sehingga tahun 1530. 
	
Baginda mengeluarkan mata wang 'pitis'. Pada tahun 1521, semasa menjadi Pemangku Sultan, baginda dilawati oleh rombongan Ferdinand Magellan dan Antonio Pigafetta mewakili Empayar Sepanyol. Pada tahun 1526 dan 1530 pula, seorang Portugis bernama George de Menezees datang ke Brunei. Begitu juga dengan ulama-ulama Islam. Baginda meluaskan lagi syiar Islam ke seluruh Brunei dan kepulauan Filipina. Pada tahun 1530, baginda turun takhta dan diberi gelaran **Paduka Seri Begawan Sultan**. Baginda diganti oleh Sultan Saiful Rijal anak kepada Pengiran Muda Besar Muhammad Tajuddin anak kepada Sultan Bolkiah. Baginda lindung pada tahun 1578.

## Rujukan
Masjid Permatang Sungai Dua

**Masjid Permatang Sungai Dua** merupakan sebuah masjid di Daerah Butterworth, Pulau Pinang. Negeri Pulau Pinang terbahagi kepada enam daerah pentadbiran agama.
Tengku Farith Ritahuddeen

**Tengku Farith Rithauddeen** merupakan salah seorang penggerak industri Teknologi Maklumat (IT) di Malaysia.  Pembabitan beliau di dalam industri IT di Malaysia bermula sejak dari awal tahun 1990.
 
Merupakan Presiden dan salah seorang pengasas SKALI (Alam Teknokrat Sdn Bhd), beliau bersama tiga rakan-rakan lain iaitu Aimi Aizal, Maznida Mokhtar dan Azmi Ahmad telah menubuhkan SKALI pada tahun 1997.     

Kerjaya beliau bermula di dalam bidang perbankan di Commerce International Merchant Bankers (CIMB) dan walaupun mempunyai peluang yang cerah mendaki tangga korporat, beliau bertekad memilih untuk menjadi usahawan tekno bersama beberapa rakan-rakannya untuk meredah arus perkembangan ICT negara menerusi SKALI.  

Di CIMB beliau memainkan peranan penting di dalam jabatan Kewangan Korporat dan Pemasaran Modal dan mempunyai pengalaman yang luas mengenai penstrukturan korporat dan kewangan. 

Melalui pengalamannya di CIMB, beliau telah berjaya membina rangkaian perniagaan yang kukuh dengan beberapa bank pelaburan di Malaysia, para analisis, pelabur modal kapital dan para pelabur, dan terbabit di dalam pembangunan strategik konsultansi korporat untuk Pelabuhan Penang, sebuah agensi di bawah Kementerian Pembangunan Luar Bandar dan KPJ Healthcare Bhd.   

Seterusnya, beliau mengembangkan kerjayanya di Road Builder (M) Holdings Berhad dan bertanggungjawab di dalam pembangunan strategik untuk projek-projek pembinaan dan infrastruktur.  Di Road Builder, beliau memainkan peranan penting dalam mendapatkan beberapa projek-projek penswastaan yang berkaitan pembinaan dan infrastruktur.
  
Tengku Farith juga pernah mengetuai sebuah syarikat pengeluar tempatan yang terbabit di dalam pengeluaran bahan-bahan pembinaan.  Berkhidmat selama empat tahun di syarikat terbabit, beliau bertanggungjawab mengendalikan seramai 160 kakitangan dan mengendalikan dua kilang pengeluaran serentak.  

Tengku Farith juga merupakan Presiden untuk Pertubuhan Usahawan Teknokrat Malaysia (TeAM) *Technopreneurs Association of Malaysia.*  TeAM telah ditubuhkan untuk membantu pembangunan teknologi maklumat di Malaysia.  

Selain itu, beliau juga merupakan salah seorang pengasas NEF *(New Entrepreneur Forum)* sebuah badan yang membantu pembangunan usahawan bumiputera di Malaysia.

Pada tahun 2002, beliau telah dipilih di dalam senarai 100 pemimpin untuk *100 Global Leaders for Tomorrow (GLT)* daripada Forum Ekonomi Dunia di Davos, Switzerland dan telah dianugerahkan  Anugerah Usahawan Muda daripada Dewan Perniagaan Melayu Muda pada tahun 2004.  [DPMM].

Kecemerlangan Tengku Farith terbukti apabila dia diberi kepercayaan menjadi ahli kounsel bagi NITC dan Technopreneur Flagship - MDC

Tengku Farith merupakan lulusan Sarjana Muda di dalam bidang Ekonomi daripada Universiti Carleton pada 1992.

## Pautan luar
* http://www.team.net.my/images/team/TeAM%20Council%20Profiles/profile%20of%20tengku%20farith%20rithauddeen.pdf
* Carian Google.
Felda Taib Andak

Rancangan Felda Taib Andak adalah rancangan sawit yang tertua di negeri Johor terletak dalam mukim Senai, Daerah Kulai, Johor, Malaysia. Rancangan ini telah dibuka pada tahun 1960. Rancangan ini terletak di Daerah Kulai, Johor, Malaysia.

Felda Taib Andak yang nama asalnya adalah Kampung Bahagia adalah rancangan tanah kerajaan negeri yang dibangunkan oleh FELDA dengan menempatkan 620 keluarga peneroka. Felda Taib Andak juga kini termasuk di dalam kawasan Wilayah Pembangunan Iskandar Malaysia.

Felda Taib Andak mendapat nama daripada nama pengerusi kedua Felda iaitu Tan Sri Taib Andak. Rancangan tanah ini yang pertama ditanam dengan kelapa sawit di Malaysia dan hanya merupakan projek kerajaan negeri Johor yang dinamakan Kampung Bahagia. Tetapi pada tahun 1963, kerajaan Pusat melalui Felda telah mengambil alih projek ini. Projek lain ialah Felda Pasir Raja (1962) dan Felda Bukit Besar (1964).

Pada 22 Ogos, 1971 Sultan Johor iaitu Sultan Ismail ibni Sultan Ibrahim telah merasmikan  bangunan Felda Taib Andak.

Ahli Dewan Undangan Negeri bagi kawasan ini ialah Y.B Tuan Tosrin Jarvanthi (ADUN Bukit Permai) dari PPBM manakala Ahli Parlimen ialah Puan Teo Nie Ching (Parlimen Kulai) dari DAP. Ketua Kampung ini ialah YBhg Tuan Haji Mohd Hanafiah Bin Haji Hussain yang juga merupakan Pengerusi Jawatankuasa Kemajuan Kampung ((JKKK)) Felda Taib Andak sejak 2001-kini

Felda Taib Andak berada di kedudukan yang strategik, berhampiran dengan kawasan pembangunan utama seperti Kulai, Kota Tinggi, Ulu Tiram, Johor Bahru dan Kluang, rancangan ini mempunyai potensi untuk dimajukan sebagai kawasan pembangunan di masa akan datang. Seluruh peneroka Felda Taib Andak telah menerima geran tanah kekal.

Penyanyi popular yang lahir menerusi Rancangan Realiti Akademi Fantasia "Mawi" atau nama sebenarnya Asmawi Ani adalah anak kelahiran Felda Taib Andak. Beliau digelar Raja SMS kerana menerima undian terbanyak yang melayakkan beliau merangkul juara pada Akademi Fantasia Musim ke 3. Pelakon Que Haidar juga berasal dari FELDA Taib Andak.

## INDIVIDU & ARTIS TERKENAL

* Que Haidar
* Mawi
Geologi

**Geologi** (dari bahasa Greek γη- (*ge-*, "bumi") dan λογος (*logos*, "kata", "sebab")) merupakan sains dan kajian mengenai bumi; komposisi, struktur, bentuk fizikal, sejarah dan proses pembentukannya.

Ahli geologi telah membantu dalam menentukan umur Bumi yang dianggarkan sekitar 4.5 billion (4.5x109) tahun, dan menentukan bahwa kerak bumi terpecah menjadi plat tektonik yang bergerak di atas mantel yang setengah cair (*astenosfera*) melalui proses yang sering disebut tektonik plat. Ahli geologi membantu mencari dan mengatur sumber daya alam yang ada di bumi, seperti petroleum, batu arang, dan juga logam seperti besi, tembaga, dan uranium serta mineral lainnya yang memiliki nilai ekonomi, seperti asbestos, perlit, mika, fosfat, zeolit, tanah liat, pumis, kuartz, dan silika, dan juga elemen lainnya seperti belerang, klorin, dan helium.
Azmi Bin Ahmad

Azmi Bin Ahmad, atau juga dikenali sebagai "ABA" merupakan salah seorang tokoh dalam industri ICT Malaysia. Penglibatannya bersama-sama dengan Tengku Farith dalam SKALI semenjak 1997 membuktikan semangat usahawan tekno yang tinggi dalam dirinya.

### Pautan
"Way Forward" http://wurld.blogspot.com/
Sultan Shah Berunai

**Sultan Shah Brunei** merupakan Senarai Sultan Brunei/Sultan Brunei ke 8 yang memerintah dari tahun 1581 hingga tahun 1582. 

Baginda merupakan putera kepada Sultan Saiful Rijal. Baginda juga merupakan antara Sultan-Sultan Brunei yang tidak lama memerintah. Ketika hayatnya, baginda berperanan dalam pengenalan serta penggunakan bedil meriam sebagai senjata di Brunei. Baginda begitu mengambil berat tentang pembuatan bedil meriam, dan juga memperkukuh kubu pertahanan Brunei, dan menyediakan persiapan untuk menghadapi serangan semula Sepanyol, selepas kekalahan Sepanyol semasa perang Kastila pada tahun 1578. Adalah dikatakan bahawa semasa baginda naik takhta, usia baginda sudah pun lanjut, maka dari itu baginda pun hanya dapat memerintah Brunei lebih kurang satu tahun sahaja dan bahkan tidak sempat dipuspakan keatas takhta secara adat istiadat. Menurut catatan sejarahwan baginda tidak mempunyai putera, maka baginda digantikan oleh adinda baginda Pengiran Muda Hasan, yang naik takhta selepas kemangkatan baginda. Dan menurut riwayat yang didapati dari Sarawak(?), Sultan Shah Brunei berkahwin dengan Dayang Seri Bulan binti Datu Marpati (Raden Dipati) bin Raden Perbaita Seri (Raja Jura). Dayang Seri Bulan ini dalam perjalanannya menuju Brunei telah jatuh sakit gering ketika berada di Miri dan lindung di Miri lalu dimakamkan di Sungai Pujut Miri.

Pada tahun 1582, menurut pertuturan cerita lisan sebahagian orang-orang lama(?), ada menyatakan Sultan Shah Brunei menyerahkan takhta Kerajaan kepada adinda baginda sebelum baginda mangkat kepada Sultan Muhammad Hasan, baginda mangkat tidak lama selepas penyerahan takhta tersebut.

## Jawatan Penyandang

 

## Rujukan
Sultan Muhammad Hasan

**Sultan Muhammad Hassan**  Sultan Brunei ke-9 memerintah dari tahun 1582 hingga tahun 1598. Baginda merupakan seorang sultan yang termashyur gagah perkasa, mempunyai kebesaran setanding dengan Sultan Iskandar Muda Mahkota Alam, Acheh. 

Baginda sentiasa berwaspada dan berjaga-jaga menghadapi tipu muslihat musuh. Baginda mempunyai 40 pahlawan yang tidak lut senjata. Pada zaman baginda diadakan gelaran **Pengiran Digadong dan Pengiran Pemancha. Baginda juga terkenal dengan nama .** 

Bada giat dalam menankan dakwah Islam di Kepulauan Filipina. Utusan baginda**.**luar negeri diubah tarafnya kepada 'Duta'.Baginda berusaha membukukan 'Kanun Brunei'. Istana baginda dikelilingi kota empat persegi, dipasang dengan meriam-meriam.Baginda juga menitahkan Pehin Orang Kaya Di-Gadong Seri Lela melanggar Milau (Sarawak). Pada tahun 1598, baginda mangkat dan dimakamkan di Tanjung Chendana, Pulau Chermin.

Setelah baginda mangkat, maka sebagai penggantinya kemudian diangkatlah putera baginda iaitu Pengiran Muda Tua Abdul Jalil. Putera baginda yang lain, Pengiran Muda Tengah, menjadi Sultan Sarawak pertama dan terakhir dengan gelaran Sultan Ibrahim Ali Omar Shah dan terkenal dengan sebutan **Sultan/Raja Tengah** yang mana keturunan langsung dari **Sultan/Raja Tengah** inilah yang menjadi Sultan-Sultan Sambas yang memerintah di Kesultanan Sambas.
Sultan Abdul Jalilul Akbar

**Sultan Abdul Jalilul Akbar** merupakan Sultan Brunei ke-10 memerintah dari tahun 1598 hingga tahun 1659. 

Baginda merupakan putera kepada Sultan Muhammad Hasan. 

Sebelum menaiki takhta, baginda dikenali sebagai **Pengiran Muda Tua Abdul Jalil**.	

Baginda seorang sultan yang termasyhur gagah, adil dan berkeramat. 

Sewaktu menaiki takhta, baginda dibantu oleh ayahanda saudara baginda, Pengiran Di-Gadong Besar Osman.

Pada tahun 1599, baginda mengadakan perhubungan dengan pihak Sepanyol di Manila.

Pada tahun 1600, Oliver van Noorf, peniaga Belanda datang ke Brunei. 
Pada tahun 1612, sekumpulan ahli-ahli perniaga Inggeris yang diketuai oleh Sir Hendry Middleton datang ke Brunei.

Pada tahun 1659, baginda mangkat. Sewaktu baginda mangkat, baginda merupakan Sultan Brunei yang paling lama memerintah iaitu selama 61 tahun. Baginda terkenal dengan nama **Marhum Tua**.
Sultan Abdul Jalilul Jabbar

**Sultan Abdul Jalilul Jabbar** (عبد الجليل) merupakan Sultan Brunei ke 12 memerintah dari tahun 1659 hingga tahun 1660.	

Baginda terkenal dan masyhur dengan keadilan dan menjalankan pemerintahan negara dengan aman sentosa. Baginda berputerakan Pengiran Temenggong Shamsuddin, Raja di Gayoh. Pada tahun 1660, baginda mangkat. Baginda terkenal dengan nama **Marhum Tengah**.
Sultan Haji Muhammad Ali

**Sultan Haji Muhammad Ali** merupakan Sultan Brunei ke-12 memerintah dari tahun 1660 hingga tahun 1661. Baginda merupakan putera kepada Sultan Muhammad Hasan.

Zaman baginda menjadi penyebab peristiwa hitam dalam sejarah Brunei, iaitu Perang Saudara yang berlangsung selama sekira 10 tahun. Baginda menjadi mangsa sewaktu peristiwa ini.

Takhta kerajaan baginda direbut oleh Pengiran Bendahara Abdul Hakkul Mubin yang mengamuk kerana anaknya telah mati ditikam oleh Pengiran Muda Bongsu ibni Sultan Muhammad Ali. Putera Pangiran Bendahara Abdul Hakkul Mubin telah menghina Pengiran Muda Bongsu yang kalah sewaktu bersabung ayam. Sultan Muhammad Ali dibunuh pada waktu Asar, 14 Rabiul Awal 1072 (bersamaan 7 November 1661) oleh Pengiran Bendahara Abdul Hakkul Mubin, dan anaknya Pengiran Muda Bongsu dibantu bondanya Permaisuri Ratu Zulaiha telah berhasil lari bersama Datok Panglima Alibasa ke Sambas. Kemudian Bendahara Hakkul Mubin mengistiharkan dirinya sendiri dan menaiki takhta dengan gelaran Sultan Abdul Hakkul Mubin.

Baginda dikenal dengan Jolokan Marhum Tumbang Dirumput

Pengiran Muda Bongsu Maulana Ustman Abdul Kaffi Raja Sari| ibni Sultan Haji Muhammad Ali
Sultan Muhyiddin

**Sultan Muhyiddin** merupakan Sultan Brunei ke-14 memerintah dari tahun 1673 hingga tahun 1690. 

Baginda merupakan Suami Raja Sari dan putera kepada Sultan Abdul Jalilul Akbar. 

Pangiran Muhyiddin adalah Menantu kepada Sultan Haji Muhammad Ali ( Mahum Tumbang dirumput ) Sebelum menaiki takhta, baginda dikenali sebagai **[[Sultan Muhyiddin|Pengiran Muda Muhyiddin]]**. 

Baginda diberikan gelaran Pengiran Bendahara oleh Sultan Abdul Hakkul Mubin pada tahun 1661 sebagai upaya Sultan Abdul Hakkul mubin membujuk agar Pangiran Muda Muhyiddin tidak menuntut balas kematian Ayah mertuanya yaitu Sultan Haji Muhammad Ali. 

Baginda telah merampas takhta kerajaan daripada Sultan Abdul Hakkul Mubin, dan berniat mengembalikan tahta kepada Adindanya **[[Pengiran muda bongsu]]** yang lari ke Sambas.

pengiran muda bongsu mengutus dua orang puteranya yang bernama Muhammad Ustman Abdul Makki dan Muhammad Ustman Abdul Aziz ayahanda dari (Sultan Husin Kamaluddin) kembali ke Brunei untuk menerima titah Sultan Muhyiddin. 

Baginda termasyhur dengan kebijakan, gagah dan berjaya menyatukan rakyat Brunei setelah perang tersebut tamat. 

Pada tahun 1685, baginda berjaya mengatasi tipu helah angkatan Sepanyol yang berpura-pura datang melawat Brunei.

Baginda telah mangkat pada tahun 1690, dan digantikan oleh Sultan Nasruddin. Baginda terkenal dengan nama **Marhum Bungsu**.
Sultan Husin Kamaluddin

**Sultan Husin Kamaluddin Ibni [[Pengiran Jaafar Su'an|Pangiran Raja Bendahara Muhammad Alam]]** *gelaran dari [[Pengiran muda bongsu|Muhammad Ustman Abdul Aziz]]* Ibni Sultan Haji Muhammad Ali merupakan Sultan Brunei ke 16 dan 18 yang memerintah dari tahun 1710 - 1730 dan 1737 - 1740, baginda kembali memerintah.

Baginda anak dari **[[Pengiran muda bongsu|Muhammad Ustman Abdul Aziz]]** bergelar *[[Pengiran muda bongsu|Pangiran Raja Bendahara Muhammad Alam]]* adik dari Muhammad Ustman Abdul Makki bergelar Pengiran Jaafar Su'an. 
Ayahanda Baginda bernama Muhammad Ustman Abdul Aziz meninggal dunia karena diracun sebelum sempat ditabalkan menjadi Sultan Brunei menggantikan Sultan Muhyiddin. Baginda adalah cicit dari Sultan Haji Muhammad Ali (Sultan Brunei Ke 12) dengan Jolokan Marhum Tumbang Dirumput yang mangkat tahun 1661 karena dibunuh oleh Pangiran Bendahara Hakkul Mubin yang menjadi sebab terjadinya Perang Saudara antara Sultan Muhyiddin dengan Sultan Abdul Hakkul Mubin sekira tahun 1665 hingga 1673. Baginda mula memerintah pada tahun 1710 apabila Sultan Nasruddin lindung dan baginda turun takhta pada tahun 1730 untuk membenarkan anak saudaranya, Sultan Muhammad Alauddin menjadi Sultan ke-17. Namun Sultan Muhammad Alauddin lindung pada tahun 1737 dan paduka puteranya masih terlalu muda untuk menjadi Sultan. Sultan Husin Kamaluddin menjadi Sultan sekali hingga tahun 1740 apabila baginda turun takhta buat kali kedua untuk membenarkan putera muda itu menjadi Sultan, kini membesar menjadi Sultan Omar Ali Saifuddien I, Sultan ke-18. Baginda satu-satunya sultan yang turun takhta dua kali dan digelar Begawan Sultan dua kali.

Baginda masyhur dengan kewarakan, adil dan keramat. Pada zaman baginda, Negara makmur dan rezeki mudah diperolehi. Baginda pernah mengeluarkan mata wang 'pitis'.

Batu Tarsilah, senarai salasilah sultan Brunei di Makam Diraja telah ditulis atas titah baginda dan Sultan Nasruddin. Nama baginda hanya tercatat sebagai Sultan Kamaluddin di Salasilah Raja-Raja Brunei namun nama "Husin" dibuktikan melalui sumber Inggeris pada tahun 1783. Baginda dapat menukar buah ngirih kepada pitabu dan pernah mendapatkan air minum daripada lingkaran rotan yang diletakkan di laut. Dua kali baginda turun takhta. Oleh sebab baginda bersemayam di Luba, baginda terkenal dengan nama **Marhum di Luba**.

Baginda mangkat pada tahun 1780 Kira-Kira berumur seratus tahun lebih, dan diganti oleh Sultan Omar Ali Saifuddin I.

## Rujukan
Sultan Muhammad Alauddin

**Duli Yang Maha Mulia Sultan Muhammad Alauddin ibni Pengiran Di-Gadong Shah Mubin** merupakan Sultan Brunei ke-17 memerintah dari tahun 1730 hingga tahun 1737. Ayahanda baginda ialah Pengiran Di-Gadong Shah Mubin ibni Sultan Muhyiddin.
	
Baginda memerintahkan Tuan Imam Yaakub menyuratkan **Salasilah Raja-Raja Brunei**. Seperti sultan sebelum ini, baginda mengeluarkan matawang pitis. 

Pada tahun 1737, baginda telah mangkat, dan terkenal dengan nama **Marhum di Brunei**. Sultan Husin Kamaluddin sekali lagi menaiki takhta setelah kemangkatan Sultan Muhammad Alauddin.
Sultan Muhammad Tajuddin

**Sultan Muhammad Tajuddin ibni Sultan Omar Ali Saifuddin I** adalah Sultan Brunei ke 20 dan 22, memerintah sebanyak dua kali iaitu mulai 1795 sehingga 1804 dan mulai 1804 sehingga 1807.

Sebelum menjadi sultan, pada tahun 1780, baginda dilantik oleh ayahanda baginda sebagai **Yang Di-Pertuan Muda** dan memakai gelaran **Paduka Seri Sultan Muhammad Tajuddin ibni Sultan Omar Ali Saifuddin I**. Dengan perlantikan ini, baginda mempunyai kuasa untuk memerintah walaupun pada hakikatnya ayahanda baginda masih menjadi Sultan dengan gelaran **Yang Di-Pertuan Besar**. Baginda menaiki takhta sebagai Sultan dan Yang Di-Pertuan bagi menggantikan ayahanda baginda yang mangkat pada 10 Julai 1795.Baginda pernah menghantar utusan ke China untuk memasarkan barang-barang Brunei di sana. Baginda juga pernah menghantar utusan untuk berbaik-baik dengan Sepanyol di Manila. Baginda menitahkan Khatib Haji Abdul Latif menyuratkan Salasilah Raja-Raja Brunei dan menitahkan supaya membuat rumah wakaf untuk jemaah haji Brunei di Makkah. Sepanjang hidup baginda, baginda mendirikan rumah tangga bersama dua orang isteri. Mereka adalah **Raja Isteri Pengiran Anak Bulan** dan **Dayang Asiah**.

Hasil perkahwinan baginda, baginda dikurniakan lapan orang putera; iaitu:

Pengiran Muda Besar Saiful Rizal *(putera kepada Raja Isteri Pengiran Anak Bulan)* Pengiran Muda Tengah Muhammad Alam *(putera kepada Raja Isteri Pengiran Anak Bulan)* Pengiran Temenggong Sahibul Bahar Pengiran Anak Muhammad Yusuf *(putera kepada Dayang Asiah)* Pengiran Anak Yakub *(putera kepada Dayang Asiah)* Pengiran Anak Arshad *(putera kepada Dayang Asiah)* Pengiran Paduka Tuan Pengiran Anak Ishak *(putera kepada Dayang Asiah)* Pengiran Anak Muhammad Ali *(putera kepada Dayang Asiah)* Pengiran Anak Bima *(putera kepada Dayang Asiah)*

Baginda pernah turun dari takhta kerajaan pada 27 April 1804 dan menyerahkannya kepada anakanda baginda, Sultan Muhammad Jamalul Alam I. Namun pemerintahan anakanda baginda amatlah singkat dan mangkat pada tahun 1804. Selepas kemangkatan anakanda baginda, baginda sekali lagi menaiki takhta kerajaan pada 10 November 1804. Pada 11 Februari 1807, baginda mangkat dan diganti oleh Sultan Muhammad Kanzul Alam.
Sultan Muhammad Jamalul Alam I

**Sultan Muhammad Jamalul Alam I ibni Sultan Muhammad Tajuddin** () ialah Sultan Brunei ke-20. 

Baginda memerintah pada tahun 1804. Baginda merupakan putera kepada Sultan Muhammad Tajuddin dan Pengiran Anak Bulan. Baginda menaiki takhta pada 27 April 1804 selepas ayahanda baginda turun dari takhta kerajaan.

Sepanjang hidup baginda, baginda mendirikan rumah tangga dengan **Pengiran Anak Nur Alam**. Hasil perkongsian hidup, baginda dikurniakan tiga orang putera dan seorang puteri. Mereka ialah:

* Pengiran Di-Gadong Sahibul Mal Pengiran Anak Muhammad Tajuddin.
* Pengiran Anak Omar Ali Saifuddin.
* Pengiran Muda Muta Alam.
* Seorang puteri yang berkhawin dengan Pengiran Anak Abdul Momin.

Baginda merupakan Sultan Brunei yang tidak lama memerintah. Setelah kemangkatan baginda pada 10 November 1804, ayahanda baginda Sultan Muhammad Tajuddin sekali lagi menaiki takhta kerajaan. Baginda dimakamkan di Kubah Makam Diraja, Bandar Brunei.
Sultan Muhammad Kanzul Alam

**Duli Yang Maha Mulia Paduka Seri Baginda Sultan Muhammad Kanzul 'Alam ibni Sultan 'Omar 'Ali Saifuddin I** merupakan Sultan Brunei ke-21 memerintah dari tahun 1807 hingga tahun 1822. Sebelum menjadi Sultan, baginda dikenali sebagai **Pengiran Digadong Ayah.**
	
Baginda menjadi wakil kepada kekanda baginda, Sultan Muhammad Tajuddin untuk membantu memelihara Brunei selepas kemangkatan putera baginda, Sultan Muhammad Jamalul Alam I. Pada tahun 1821, baginda mengeluarkan dan menurunkan wang pitis ke padian.

Baginda mengeratkan hubungan persahabatan dengan Sepanyol di Manila. Pada tahun 1809, Si Merah datang ke Brunei membawa kuyuk (anjing) besar dan garang untuk dilawan oleh orang Brunei dan dapat dikalahkan oleh Pengiran Muhammad Daud. Kerana kejayaannya, diarak menjadi 'Pengiran Pemancha'.

Baginda jugalah yang berjaya menangkap harimau hadiah Sultan Terengganu yang terlepas daripada kandangnya. Pada tahun 1823, utusan Belanda datang ke Brunei. Pada zaman baginda, Pengiran Muhammad Salleh diangkat menjadi Pengiran Indera Mahkota dan dititahkan memerintah Sarawak.

Tempoh tamat pemerintahan baginda kurang diketahui dan kurang diyakini, namun dipercayai selepas tahun 1822, baginda mungkin turun dari takhta kerajaan dan menjadi Pengiran Digadong dan Pemangku Sultan, ataupun baginda mungkin mangkat selepas 28 April 1822.
Sultan Nasruddin

**Sultan Nasruddin** merupakan Sultan Brunei ke 15 menggantikan Muhammad Ustman Abdul Aziz (Ayahanda Sultan Husin Kamaluddin) bergelar Raja Bendahara Muhammad Alam.

Putera kedua dari [Pengiran muda bongsu Ibni [Sultan Haji Muhammad Ali (Marhum Tumbang Dirumput) memerintah dari tahun 1690 hingga tahun 1710. 

Baginda merupakan putera kepada Pengiran Muda Besar Abdullah anak Abang Sultan Muhyiddin. Nenda baginda ialah Sultan Abdul Jalilul Akbar. 

Menurut ahli sejarah, Sultan Nasruddin ini selain berminat dalam mengatur dan menyusun hal ehwal pemerintahan, baginda juga menaruh minat dalam memajukan perekonomian, perdagangan dan perniagaan, justeru itulah baginda telah mengeluarkan mata wang yang dibuat daripada emas ke Padian untuk diniagakan, kerana itulah pada zaman pemerintahan baginda itu negeri Brunei aman makmur, dan segala dagang santeri pun datang berurus niaga, dan segala harta serta barang dagangannya tidak binasa. Pada zaman baginda, Dato Godam datang ke Brunei. Pada tahun 1710, baginda mangkat di Kianggeh. Ada sumber lain mengatakan baginda dibunuh di sana. Baginda terkenal dengan nama **Marhum di Kianggeh**. 

Terdapat juga riwayat mengatakan, Sultan Nasruddin ini disebutkan juga dengan nama **Sultan Malar Rambang** yang bercengkarama (berdudun) bersama-sama Pengiran Bendahara di tepi Sungai Brunei, dan telah berjumpa sebiji 'telur' yang dibungkus dengan 'kain jongsarat' yang di dalamnya itu dipelihara oleh baginda sebagai putera sendiri, dan keturunan kanak-kanak inilah yang disebutkan 'Peampuanan Brunei'.
Sultan Omar Ali Saifuddin II

**Duli Yang Maha Mulia Paduka Seri Maulana Sultan Omar Ali Saifuddin II ibni Sultan Muhammad Jamalul Alam I** merupakan Sultan Brunei ke-23 dari tahun 1828 hingga 1852.

Pada 18 Disember 1826, baginda naik takhta. Pada tahun 1839, James Brooke datang ke Sarawak. Pada tahun 1842 pula, James Brooke dilantik menjadi Rajah Sarawak. Pada 1845, angkatan yang diketuai oleh James Brooke menyerang Brunei. Pada tahun 1846, baginda menyerahkan Pulau Labuan kepada Inggeris.

Pada tahun 1847, baginda membuat perjanjian persahabatan dan perdagangan dengan Inggeris. Pada 18 November 1852, baginda mangkat akibat kanser mulut. Baginda dimakamkan di Kubah Makam Diraja, dan diganti oleh Pengiran Anak Abdul Momin.
Sultan Hashim Jalilul Alam Aqamaddin

**Sultan Hashim Jalilul Alam Aqamaddin ibni Sultan Omar Ali Saifuddien II (1825 - 10 Mei 1906)** ialah Sultan Brunei ke-25 yang memerintah dari tahun 1885 hingga 1906. Sebelum naik takhta, baginda dikenali dengan nama **Pengiran Temenggong Sahibul Bahar Pengiran Anak Hashim**.

Pada tahun 1887, baginda menulis surat permohonan kepada British untuk mengadakan seorang Residen British di Limbang, tetapi permohonan itu ditolak kerana memakan perbelanjaan yang tinggi. Pada 17 September 1888, Sultan Hashim membuat satu perjanjian dengan pihak British yang dipanggil **Perjanjian Perlindungan 1888** untuk meletakkan hal ehwal luar negeri Brunei di bawah pentadbiran British. 

Pada tahun 1903, Sultan Hashim mengutus surat kepada Sultan Turki Uthmaniyah, Sultan Abdul Hamid,  kerana Limbang (wilayah Brunei ketika itu) telah dirampas oleh Charles Brooke pada tahun 1890. Namun pihak British telah mendapati surat tersebut dan dirampas sebelum sempat dihantar ke pihak Uthmaniyah. 

Oleh kerana pihak British khuatir baginda akan mencari kuasa asing lain untuk menlindungi Brunei, pada tahun 1904, Britain menghantar pegawainya yang bernama Malcolm McArthur ke Brunei untuk membuat laporan tentang hal ehwal dan suasana di Brunei ketika itu. Laporan itu dipanggil sebagai **Laporan McArthur**. Beliau memberikan beberapa cadangan di dalam laporan itu, antaranya: 

# Brunei boleh diserapkan ke dalam Kerajaan Sarawak oleh kerana kekurangan kewangan oleh pihak Brunei untuk meneruskan kerajaan di sana. 
# Brunei boleh berada di bawah naungan British dan ditadbir oleh mereka. 

Secara sendirinya, McArthur memilih cadangan kedua oleh kerana Brunei, menurut beliau, sama seperti Kerajaan Britain yang mengamalkan sistem beraja sejak sekian lama. Dan menurut beliau, ia tidak adil untuk Brunei hilang ditelan oleh pihak lain iaitu Sarawak. 

Pada 3 Disember 1905, baginda memeterai Perjanjian Tambahan Perlindungan British ke atas Brunei dan menerima Sistem Residen di Brunei. Baginda mangkat pada 10 Mei 1906, dan dimakamkan di Kubah Makam Diraja, Bandar Brunei. Baginda diganti oleh Pengiran Muda Bongsu Muhammad Jamalul Alam.
Gilderoy Lockhart

**Gilderoy Lockhart** (Darjah Kebesaran Merlin, Kelas Ketiga, Ahli Kehormat Liga Pasukan Pertahanan Terhadap Ilmu Hitam, dan pemenang Anugerah Senyuman Paling Menawan di majalah *Mingguan Ahli Sihir*, lima kali berturut-turut) merupakan salah satu watak dalam novel rekaan iaitu siri Harry Potter. Dalam siri tersebut, beliau ialah seorang selebriti yang terkenal dengan buku tulisan beliau tentang makhluk jahat dan cara menanganinya. Beliau mempunyai rambut kuning pudar yang beralun dan mempunyai gigi yang bersinar. Beliau sangat suka membanggakan diri sendiri. Wallau bagaimanapun, peminat beliau hanya terdiri dari perempuan remaja hinggalah ke pertengahan umur.

Gilderoy Lockhart menjadi Profesor Gilderoy Lockhart pada tahun persekolahan 1992-1993. Beliau telah menjawat sebagai pengajar Pertahanan Terhadap Ilmu Hitam. Beliau tidaklah sangat popular di kalangan staf Hogwarts malah dibenci oleh Severus Snape sendiri yang amat mengharapakan jawatan Gilderoy itu. Harry juga meluat dengan tindak-tanduk Gilderoy yang sering menganggap Harry ingin menjadi popular sepertinya. 

Watak ini dilakonkan oleh Kenneth Branagh dalam filem. 

## Jalan cerita

Gilderoy Lockhart dikecam sebagai penakut kerana mengelakkan diri dari memasuki ke Bilik Rahsia lalu membongkar rahsia penipuannya selama ini yang karyanya adalah hasil titik peluh perjuangan orang lain yang dicuri kisahnya. Mantera memori diberi kepada mereka untuk menggunakan pencapaian mereka sebagai kejayaannya. Apabila beliau cuba menghapuskan memori Ron Weasley, mantera tersebut berpatah balik dan mengena dirinya kerana disebabkan tongkat sihir Ron yang telah patah. Lalu, ingatan Gilderoy terhapus dan dihantar ke Hospital St. Mungo untuk Kecederaan dan Penyakit Ajaib. Pada Krismas 1995, Harry Potter terserempak Gilderoy di hosital tersebut dan masih dalam proses pemulihan ingatan. Beliau masih menerima surat dari peminat walaupun ketika ini dia tidak tahu mengapa dia menerima surat tersebut.

## Lihat juga
* Senarai Watak siri Harry Potter
Masjid Permatang Tinggi 'A'

**Masjid Permatang Tinggi A** merupakan sebuah masjid di Daerah Kepala Batas, Pulau Pinang. Negeri Pulau Pinang terbahagi kepada enam daerah pentadbiran agama.
Masjid Permatang Tok Gelam

**Masjid Jami' Permatang Tok Gelam** merupakan sebuah masjid di Daerah Butterworth, Pulau Pinang.  

Dirasmikan pada tahun 1967 oleh Tun Abdul Razak dan bahagian mihrab masjid ini dikatakan berusia lebih 100 tahun.
Masjid Raja Alang

**Masjid Raja Alang** merupakan sebuah Masjid Qariah yang terletak dalam daerah Hulu Langat, Selangor, Malaysia.  Ia menjadi pusat ibadat bagi masyarakat setempat.

## Latar belakang
Masjid Raja Alang terletak di kedudukan Latitud 2 darjah, 52 minit, 27 saat Selatan dan Longitud  101 darjah, 52 minit, 20 saat Timur. Arah kiblatnya adalah pada 292 darjah, 38minit, 4 saat. 

**Masjid Raja Alang** terletak di pekan Beranang, Selangor Darul Ehsan. Masjid ini telah dibina sejak sebelum 1900 lagi. Senibinanya agak unik  iaitu reka bentuk Moor, mungkin direka oleh arkitek British di Pejabat Daerah Hulu Langat pada zaman British.  

Sebelah masjid ini ialah Sekolah Rendah Agama Integrasi Pekan Beranang. Waktu tengah hari, pelajar sekolah agama ini sembahyang zohor dan asar di masjid ini.

### Sejarah
Masjid ini dinamakan Masjid Raja Alang sempena nama Raja Alang Ibn Raja Berayun, dan ia dibina atas tanah wakaf yang diwakafkan oleh kerabat diraja Raja Alang. 

### Pentadbiran
Masjid Raja Alang memiliki nombor pendaftaran MY-10-HL-00039

## Rujukan
  

### Pautan luar
* Masjid Raja Alang
* Masjid Raja Alang
Kuala Kurau

Bandar Kuala Kurau

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Kerian
**Mukim**Bandar Kuala Kurau
**Keluasan**N/A


**Kuala Kurau** yang terletak di dalam Daerah Kerian, Negeri Perak merupakan sebuah bandar yang terletak di pinggir Sungai Kurau dengan persekitaran perkampungan nelayan dan petani. 

Persekitaran desa dengan aktiviti industri desa dan kraftangan di samping aktiviti berkaitan perikanan seperti pendaratan hasil laut, memproses belacan dan ikan kering, ternakan ikan dalam sangkar dan ternakan udang telah menjadi aset pelancongan di sini. 

Kawasan pinggir pantai Kuala Kurau juga amat terkenal sebagai kawasan ternakan kerang. 

Jika ingin melihat kehidupan nelayan, menyusuri sungai Kurau adalah langkah yang paling baik. Kampung Nibong Hangus antara yang paling tepat untuk destinasi perkampungan nelayan

## Senarai kampung
* Kampung Nibong Hangus
* Kampung Nelayan
* Kampung Tok Ngah
* Kampung Parit Mat Ali
* Kampung Raja Bashah
* Kampung Pandak Putih
* Kampung Telaga Air
* Kampung Jalan Pantai
* Kampung Masjid Batu
* Kampung Tok Adam
* Kampung Parit Tok Him
* Kampung Sri Makmur 1
* Kampung Parit Abas
* Kampung Parit Haji Said
* Kampung Telok Pial
* Kampung Parit Abu Samah
* Kampung Nasab

## Masjid
# Masjid Ahmadiah, Parit Mat Ali 34350 Kuala Kurau
# Masjid Al-Makmuriah batu 7, Parit Tok Kip 34350 Kuala Kurau
# Masjid Al-Muhajirin Nibong Hangus 34350 Kuala Kurau
# Masjid Al-Shafiq Pekan Sungai Baru 34350 Kuala Kurau
# Masjid An-Nur, Batu 14, Jalan Pantai, 34350 Kuala Kurau
# Masjid Batu Parit Haji Manan, 34350 Kuala Kurau
# Masjid Jamek Kedai 2, 34350 Kuala Kurau
# Masjid Jamek Pekan Kuala Kurau 34350 Kuala Kurau
# Masjid Taufiqiah, Kuala Gula 34350 Kuala Kurau
# Masjid Al-Mubarak Teluk Pial 34350 Kuala Kurau
# Masjid Ridzwaniah Kampung Nelayan 34350 Kuala Kurau

## Galeri
Titi Serong

## Masjid di Titi Serong
#  Masjid Jamek Tebuk Haji Musa, Titi Serong 34250 Tanjung Piandang  , Perak 
#  Masjid Nurul Huda Parit Mat Alam, Titi Serong 34250 Tanjung Piandang  , Perak
Kemunting

**Kemunting** (*Rhodomyrtus tomentosa*) ialah spesies tumbuhan berbunga dalam keluarga Myrtaceae yang tempatan dari selatan dan tenggara Asia, dari India, menimur ke selatan China, Hong Kong, Taiwan dan Filipina, dan menyelatan ke Malaysia dan Sulawesi. Ia tumbuh di pesisiran, hutan semula jadi, zon riparian, tanah lembap, hutan lembap dan basah, tepian bencah, dari paras laut hingga mencapai 2400 m ketinggian.

## Galeri

File:Hoa sim ở Đại Lải.jpg| Bunga *Rhodomyrtus tomentosa*.
File:Rhodomyrtus tomentosa immature fruit.JPG|Buah *Rhodomyrtus tomentosa* putik.
File:Rhodomyrtus tomentosa Bushes Hong Kong.JPG|Rumpun *Rhodomyrtus tomentosa* di Sai Kung, Hong Kong.
File:Rose Myrtle Fruit in Hong Kong.jpg|Dari dekat dan jelas, kemunting tempatan, dengan buah ranum di Hong Kong.


## Lihat juga
* Kemunting cina

## Rujukan

        
## Pautan luar
* Pokok Kemunting sazilimohdnor.blogspot.com
* Maklumat dan gambar Kemunting.